14 Mor’abo rona Hans ke moholo phuthehong e ’ngoe Austria. Ha mohokahanyi oa sehlopha sa baholo oa phutheho eo a bua ka mor’abo rona Hans o re: “Ke mor’abo rona ea bonolo ka ho fetisisa.” Empa ha mor’abo rona Hans a ntse a hola, e ne e se motho ea bonolo. Ha e sa le mocha, o ne a noa haholo, kahoo a lula a halefile. Ka lebaka la botahoa, o ile a bolaea kharebe ea hae eaba o ahloleloa ho hlola lilemo tse 20 teronkong. Ha aa ka a fetoha le hoja a ne a le teronkong. Hans o ile a ithuta Bibele ka mor’a hore ’mè oa hae a kope moholo e mong hore a mo etele teronkong. Hans o re: “Ho ne ho le thata hore ke fetole litsela tsa ka. Ke ile ka khothatsoa ke Lengolo la Esaia 55:7 le reng: ‘Motho ea khopo a tlohele tsela ea hae’ le la 1 Bakorinthe 6:11 leo ha le bua ka batho ba bakileng le reng: ‘Leha ho le joalo ke seo ba bang ba lōna ba neng ba le sona.’ Ka lilemo tse ngata Jehova o ’nile a nthusa ka moea oa hae o halalelang hore ke fetohe.” Ka mor’a hore Hans a hoehle chankaneng ka lilemo tse ka bang 17, o ile a lokolloa e se e le Paki ea Jehova. O re: “Kea leboha hore ebe Jehova o ile a nkhauhela a ba a ntšoarela.”